10.0 การควบคุมภายใน

ในการประชุมคณะกรรมการตรวจสอบ ครั้งที่ 12/2550 วันที่ 3 ธันวาคม 2550
คณะกรรมการตรวจสอบได้พิจารณาประเมินความเพียงพอของระบบการควบคุมภายในของบริษัทและบริษัทย่อย
โดยได้ประเมินระบบการควบคุมภายในด้านต่างๆ
และมีความเห็นว่าระบบการควบคุมภายในของบริษัทแป
แผละบริษัทย่อยมีความเพียงพอแล้วในสภาพปัจจุบัน มีรายละเอียดดังต่อไปนี้

1.  ด้านองค์กรและสภาพแวดล้อม

บริษัทและบริษัทย่อยมีโครงสร้างองค์กรที่ชัดเจน ช่วยให้การดำเนินงานเป็นไปอย่างมีประสิทธิภาพ
บริษัทและบริษัทย่อยมีการกำหนดเป้าหมายการดำเนินงานตามแผนธุรกิจและแผนปฏิบัติงานที่ชัดเจนและวัดผลได้
มีการให้ผลตอบแทนอย่างสมเหตุสมผล
มีนโยบายและระเบียบในการปฏิบัติงานที่ครอบคลุมธุรกรรมด้านการเงิน การจัดซื้อ
การบริหารโครงการ และด้านอื่นๆอย่างครบถ้วน นอกจากนี้
บริษัทและบริษัทย่อยได้กำหนดจริยธรรมธุรกิจเพื่อเป็นแนวทางในการปฏิบัติงานของผู้บริหารและพนักงาน
อีกทั้งบริษัทได้มีประกาศแจ้งให้พนักงานทราบถึงบทลงโทษตามกฎหมายในเรื่องการใช้ข้อมูลภายในเพื่อประโยชน์ส่วนตัว

2.  ด้านการบริหารความเสี่ยง

บริษัทและบริษัทย่อยจัดให้มีการประเมินสถานการณ์ของเศรษฐกิจและประเทศรวมถึงการประเมินปัจจัยที่อาจมีผลกระทบต่อการดำเนินธุรกิจของบริษัทและบริษัทย่อยทั้งภายในและภายนอกทุกไตรมาส
เพื่อวิเคราะห์ถึงปัจจัยความเสี่ยงที่อาจเกิดขึ้นและหามาตรการรองรับปัจจัยเสี่ยงดังกล่าว
โดยจะแจ้งให้ฝ่ายงานที่เกี่ยวข้องรับทราบและปฏิบัติตามแนวทางดังกล่าว
โดยมีการติดตามผลการปฏิบัติงานอย่างสม่ำเสมอเป็นรายเดือน หรือรายไตรมาส
ตามความเหมาะสม

3.  ด้านการควบคุมการปฏิบัติงานของฝ่ายบริหาร

คณะกรรมการบริษัทและบริษัทย่อยมีการกำหนดขอบเขต อำนาจ หน้าที่
รวมถึงอำนาจในการอนุมัติของฝ่ายบริหารในแต่ละระดับอย่างชัดเจนและเป็นลายลักษณ์อักษร
โดยจัดให้มีการแบ่งแยกหน้าที่ผู้ปฏิบัติงานอย่างเหมาะสมเพื่อให้เกิดการถ่วงดุลและตรวจสอบระหว่างกัน
นอกจากนี้
คณะกรรมการบริษัทและบริษัทย่อยได้มีการกำหนดแนวทางและนโยบายการทำธุรกรรมกับผู้ถือหุ้นรายใหญ่
กรรมการ ผู้บริหาร และบุคคลที่เกี่ยวข้องกับบุคคลดังกล่าวอย่างชัดเจน
เพื่อป้องกันการเกิดความขัดแย้งทางผลประโยชน์
ซึ่งแนวทางดังกล่าวเป็นไปตามกฎหมายว่าด้วยหลักทรัพย์และตลาดหลักทรัพย์และข้อบังคับ ประกาศ
คำสั่ง หรือข้อกำหนดของตลาดหลักทรัพย์แห่งประเทศไทย

4.  ระบบสารสนเทศและการสื่อสารข้อมูล

บริษัทและบริษัทย่อยจัดให้มีการส่งหนังสือนัดประชุมพร้อมเอกสารประกอบการพิจารณาและการบันทึกการประชุมคณะกรรมการตามที่ข้อบังคับและกฎหมายกำหนดไว้อย่างเคร่งครัด
อีกทั้ง ยังให้ความสำคัญต่อระบบการจัดเก็บและบันทึกบัญชีของบริษัทและบริษัทย่อย
โดยบริษัทและบริษัทย่อยแต่งตั้งสำนักงาน เอินส์ทแอนยัง เป็นผู้ตรวจสอบบัญชี
รวมถึงกำกับดูแลให้นโยบายบัญชีของบริษัทเป็นไปตามมาตรฐานการบัญชีที่ถูกต้องและเหมาะสม
เพื่อให้รายงานทางการเงินของบริษัทสะท้อนสถานการณ์ทางการเงินที่แท้จริงต่อฝ่ายบริหารและคณะกรรมการเพื่อใช้ในการพิจารณาตัดสินใจกำหนดนโยบายและแผนงานต่างๆ
ของบริษัทและบริษัทย่อยในอนาคต

5.  ระบบการติดตาม

คณะกรรมการและฝ่ายบริหารให้ความสำคัญต่อการติดตามการปฏิบัติงานของบริษัทให้เป็นไปตามเป้าหมายที่กำหนดไว้
โดยจัดให้มีการเปรียบเทียบผลการดำเนินงานที่เกิดขึ้นจริงกับเป้าหมายที่กำหนดไว้
รวมถึงหาสาเหตุของส่วนต่าง หรือข้อบกพร่องที่เกิดขึ้น
เพื่อนำมาปรับปรุงพัฒนาเป้าหมายและแผนปฏิบัติงานของบริษัทและบริษัทย่อยต่อไป ทั้งนี้
สำนักตรวจสอบภายในจะเป็นผู้ดูแลระบบควบคุมภายในและตรวจสอบการดำเนินงานของบริษัทและบริษัทย่อยอย่างสม่ำเสมอ
ตลอดจนรายงานผลการตรวจสอบของบริษัทและบริษัทย่อยต่อคณะกรรมการตรวจสอบของบริษัทด้วย
ซึ่งในระยะเวลาที่ผ่านมา
การตรวจสอบภายในของบริษัทและบริษัทย่อยไม่พบข้อบกพร่องที่เป็นสาระสำคัญ นอกจากนี้
บริษัทยังมีนโยบายให้ฝ่ายบริหารรายงานต่อคณะกรรมการบริษัททันทีที่เกิดเหตุการณ์ทุจริตหรือฝ่าฝืนกฎหมาย
อันอาจกระทบต่อชื่อเสียงของบริษัท

รายงานคณะกรรมการตรวจสอบ

คณะกรรมการตรวจสอบ ประกอบด้วยกรรมการอิสระของบริษัทฯ ดังรายนามต่อไปนี้

  ศาสตราจารย์อาภรณ์ เก่งพล ประธานคณะกรรมการตรวจสอบ

  ว่าที่ร้อยตรีอรรณพ สูทกวาทิน กรรมการตรวจสอบ

  นายมณฑล สุดประเสริฐ กรรมการตรวจสอบ

ในปี 2550 คณะกรรมการตรวจสอบ ได้ปฏิบัติหน้าที่ตามแนวทางกฎเกณฑ์
ข้อกำหนดและกฎหมายโดยได้มีการประชุมเพื่อพิจารณาเรื่องสำคัญต่างๆ ดังต่อไปนี้

-   การสอบทานงบการเงินรายไตรมาสและงบการเงินประจำปีของบริษัทฯ

คณะกรรมการตรวจสอบได้สอบทานงบการเงินประกอบคำชี้แจงของผู้สอบบัญชีและฝ่ายบริหาร
และได้ร่วมกับคณะกรรมการบริษัทฯ พิจารณาและอนุมัติงบการเงินดังกล่าว
พร้อมทั้งให้ข้อแนะนำตามความจำเป็น คณะกรรมการตรวจสอบเชื่อมั่นว่า
งบการเงินดังกล่าวได้จัดทำขึ้นอย่างถูกต้อง ตามมาตรฐานการบัญชีและเปิดเผยข้อมูลอย่างเพียงพอ

-   การควบคุมภายใน

เจ้าหน้าที่บริหารฝ่ายบัญชีฯ
และสำนักตรวจสอบภายในได้มีการประชุมปรึกษาหารือกันเพื่อเพิ่มประสิทธิภาพในการดำเนินการตรวจสอบ
ให้มีความเหมาะสม เพียงพอ ของระบบการควบคุมภายในให้แก่ฝ่ายบริหาร
คณะกรรมการตรวจสอบเชื่อมั่นว่า ระบบการควบคุมภายในของบริษัทมีความเหมาะสมและเพียงพอ

-   การปฏิบัติให้เป็นไปตามข้อกำหนดและกฎหมาย

บริษัทฯ ได้มีการตรวจสอบการปฏิบัติงานอย่างสม่ำเสมอ ให้เป็นไปตามกฎเกณฑ์ของข้อกำหนด
กฎหมาย และมาตรฐานการบัญชีที่รับรองโดยทั่วไป

-   ระบบการกำกับดูแล

บริษัทฯ และพนักงานของบริษัทฯ ได้ถือปฏิบัติ ให้เป็นไปตามข้อกำหนดและกฎเกณฑ์ของบริษัทฯ
ที่กำหนดไว้

สรุป คณะกรรมการตรวจสอบมีความเห็นว่า การดำเนินงานในปี 2550 ของบริษัทฯ
ได้ถือปฏิบัติตามเกณฑ์และข้อกำหนดของบริษัทฯ

อนึ่ง คณะกรรมการตรวจสอบได้เสนอต่อคณะกรรมการบริษัทฯ เพื่อพิจารณาแต่งตั้ง

1.  นายศุภชัย ปัญญาวัฒโน ผู้สอบบัญชีรับอนุญาตเลขที่ 3930 หรือ

2.  นางสาวศิราภรณ์ เอื้ออานนต์กุล ผู้สอบบัญชีรับอนุญาตเลขที่ 3844 หรือ

3.  นางสาวทิพวัลย์ นานานุวัฒน์ ผู้สอบบัญชีรับอนุญาตเลขที่ 3459

จากบริษัท สำนักงาน เอินส์ท แอนด์ ยัง จำกัด เป็นผู้สอบบัญชีของบริษัทฯ และกำหนดค่าตอบแทน
สำหรับรอบปี 2551 โดยจะขออนุมัติจากที่ประชุมสามัญประจำปีผู้ถือหุ้นในวันที่ 28 เมษายน 2551

…………………………………

(ศาสตราจารย์อาภรณ์ เก่งพล)

ประธานคณะกรรมการตรวจสอบ

แบบประเมินความเพียงพอของระบบการควบคุมภายใน

บริษัท จัสมิน เทเลคอม ซิสเต็มส์ จำกัด (มหาชน) และบริษัทย่อย

วันที่ 3 ธันวาคม 2550

แบบประเมินนี้จัดทำโดยคณะกรรมการตรวจสอบซึ่งเป็นความเห็นของคณะกรรมการตรวจสอบเกี่ยวกับความเพียงพอของระบบการควบคุมภายใน

ส่วนที่ 1 องค์กรและสภาพแวดล้อม (Organizational Control and Environment
Measure)

องค์กรและสภาพแวดล้อม หมายถึง
การมีโครงสร้างองค์กรและสภาพแวดล้อมที่ดีซึ่งเป็นรากฐานที่สำคัญของระบบการควบคุมภายในที่มีประสิทธิผล
ดังนั้น จึงมีความจำเป็นที่ต้องสร้างสภาวะหรือปัจจัยต่างๆ
ซึ่งเอื้อให้ระบบการควบคุมภายในดำเนินไปได้ตามที่บริษัทมุ่งหวัง
เป็นการสร้างบรรยากาศการควบคุมเพื่อส่งเสริมให้ทุกคนในบริษัทตระหนักถึงความจำเป็นของระบบการควบคุมภายใน
เช่น การที่ฝ่ายบริหารให้ความสำคัญต่อความซื่อสัตย์สุจริตและจริยธรรมในการดำเนินธุรกิจ
การจัดการโครงสร้างขององค์กรอย่างเหมาะสม การกำหนดหน้าที่อย่างชัดเจน
การมีนโยบายและระเบียบปฏิบัติที่เป็นลายลักษณ์อักษร เป็นต้น

1.  คณะกรรมการได้ดูแลให้มีการกำหนดเป้าหมายการดำเนินธุรกิจที่ชัดเจนและวัดผลได้
    เพื่อเป็นแนวทางในการปฏิบัติงานของพนักงาน ใช่หรือไม่

 ใช่  ไม่ใช่

บริษัทฯได้กำหนดเป้าหมายที่ชัดเจน พนักงานสามารถปฏิบัติตามและวัดผลได้โดยง่าย

2.  คณะกรรมการบริษัทได้ทบทวนเป้าหมายการปฏิบัติงานแล้วว่า
    การตั้งเป้าหมายได้ดำเนินการอย่างรอบคอบ
    และได้พิจารณาถึงความเป็นไปได้ของเป้าหมายที่กำหนด
    ตลอดจนได้มีการวิเคราะห์ถึงการให้สิ่งจูงใจหรือผลตอบแทนแก่พนักงานว่าเป็นไปอย่างสมเหตุสมผล
    โดยไม่มีการจูงใจหรือให้ผลประโยชน์ตอบแทนที่เกินสมควรแก่พนักงานในลักษณะที่อาจนำไปสู่การกระทำทุจริตหรือประพฤติมิชอบ
    (เช่น ตั้งเป้าหมายยอดขายของบริษัทไว้สูงเกินความเป็นจริง
    ทำให้เกิดแรงจูงใจในการตกแต่งตัวเลขยอดขาย เป็นต้น)

 ใช่  ไม่ใช่

บริษัทฯจะพิจารณาจากประสบการณ์ที่ผ่านมาในอดีต ผนวกกับศักยภาพของพนักงานในการปฏิบัติงาน
เพื่อนำมากำหนดเป้าหมายของบริษัทฯที่สามารถปฏิบัติได้จริง

3.  บริษัทได้มีการจัดโครงสร้างองค์กร
    ที่ช่วยให้ฝ่ายบริหารสามารถดำเนินงานได้อย่างมีประสิทธิภาพ หรือไม่

 ใช่  ไม่ใช่

บริษัทฯมีโครงสร้างการจัดองค์กรที่ชัดเจน โดยระบุชื่อผู้ปฏิบัติงานตามสายงานต่างๆ โดยครบถ้วน

4.  บริษัทมีข้อกำหนดเกี่ยวกับจริยธรรม (code of conduct)
    และข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็นลายลักษณ์อักษร
    รวมทั้งบทลงโทษหากมีการฝ่าฝืน หรือไม่

 มี  ไม่มี

5.  บริษัทมีการจัดทำนโยบายและระเบียบวิธีปฏิบัติงานเป็นลายลักษณ์อักษรในธุรกรรมด้านการเงิน
    การจัดซื้อ และการบริหารทั่วไปที่รัดกุมและสามารถป้องกันการทุจริตได้หรือไม่

 ใช่  ไม่ใช่

บริษัทฯมีนโยบาย และระเบียบปฏิบัติงานเป็นลายลักษณ์อักษรในระบบงานที่เกี่ยวข้องกับบัญชี การเงิน
และการจัดซื้อ โดยชัดเจน

6.  ในการกำหนดนโยบายและแผนการปฏิบัติงาน บริษัทได้คำนึงถึงความเป็นธรรมต่อคู่ค้า
    เพื่อประโยชน์ของบริษัทในระยะยาว ใช่หรือไม่

 ใช่  ไม่ใช่

ส่วนที่ 2 การบริหารความเสี่ยง (Risk Management Measure)

การประกอบธุรกิจของบริษัทย่อมดำเนินการอยู่ท่ามกลางความเสี่ยงทางธุรกิจตลอดเวลาโดยสาเหตุของความเสี่ยงอาจมาจากปัจจัยภายใน
เช่น ผู้บริหารขาดความซื่อสัตย์และจริยธรรม
บริษัทขยายงานอย่างรวดเร็วเกินไปทำให้ระบบงานไม่สามารถรองรับได้ หรือการกำกับดูแลไม่ทั่วถึง
เป็นต้น และปัจจัยภายนอก เช่น การเปลี่ยนแปลงของเทคโนโลยี หรือพฤติกรรมการบริโภคสินค้า
ทำให้มีผลกระทบต่อส่วนแบ่งการตลาด เป็นต้น ด้วยเหตุนี้
การที่จะนำพาให้บริษัทรอดพ้นจากอันตรายที่เกิดจากความเสี่ยงดังกล่าวได้นั้น
ฝ่ายบริหารจำเป็นต้องดำเนินการต่อไปนี้อย่างสม่ำเสมอ

(1) พิจารณาหรือไตร่ตรองถึงลักษณะความเสี่ยงที่บริษัทประสบอยู่ หรือคาดว่าจะประสบ
(Identification of risk)

(2) วิเคราะห์ผลกระทบของความเสี่ยงนั้น ๆ ต่อบริษัท และโอกาสที่ความเสี่ยงนั้นๆ จะเกิดขึ้น
(Analysis of risk)

(3) กำหนดมาตรการเพื่อลดความเสี่ยงให้อยู่ในระดับที่เหมาะสม (Management of risk)

1.  บริษัทมีการประเมินอย่างสม่ำเสมอหรือไม่ว่า
    การประกอบธุรกิจของบริษัทมีปัจจัยใดบ้างที่เป็นปัจจัยความเสี่ยงทั้งที่มาจากภายนอกและภายใน
    ซึ่งอาจมีผลกระทบต่อการดำเนินธุรกิจของบริษัทอย่างมีนัยสำคัญ

 มี  ไม่มี

บริษัทฯมีการประเมินความเสี่ยงอย่างน้อย ไตรมาสละ 1 ครั้ง

2.  บริษัทได้มีการวิเคราะห์หรือไม่ว่า เหตุการณ์ใดที่จะทำให้ปัจจัยที่เป็นความเสี่ยงนั้นเกิดขึ้น

 มี  ไม่มี

ได้ดำเนินการและหาแนวทางป้องกันในเรื่องต่างๆแล้ว

3.  บริษัทกำหนดให้มีมาตรการในการติดตามเหตุการณ์ที่เป็นสาเหตุของปัจจัยความเสี่ยง
    รวมทั้งมาตรการในการลดความเสี่ยงเหล่านั้น ใช่หรือไม่

 ใช่  ไม่ใช่

4.  บริษัทได้แจ้งให้พนักงานทุกคนที่เกี่ยวข้องรับทราบและปฏิบัติตามมาตรการบริหารความเสี่ยงที่กำหนดไว้
    ใช่หรือไม่

 ใช่  ไม่ใช่

เป็นนโยบายของบริษัทฯที่ได้กำหนดไว้อย่างชัดเจน
โดยบริษัทฯมีคู่มือการบริหารความเสี่ยงเป็นแนวทางให้พนักงาน ยึดถือและปฏิบัติตาม

5.  บริษัทมีการติดตามว่าหน่วยงานต่างๆ ได้ปฏิบัติตามแผนการบริหารความเสี่ยงที่กำหนดไว้
    ใช่หรือไม่

 ใช่  ไม่ใช่

ส่วนที่ 3 การควบคุมการปฏิบัติงานของฝ่ายบริหาร (Management Control Activities)

การควบคุมการปฏิบัติงานของฝ่ายบริหาร
เป็นกิจกรรมที่มีความสำคัญเพื่อให้บริษัทมั่นใจว่าแนวทางที่ฝ่ายบริหารกำหนดไว้ได้รับการตอบสนองและปฏิบัติตามจากทุกคนในบริษัท
ซึ่งแนวทางดังกล่าว ได้แก่

(1) การกำหนดอำนาจและระดับการอนุมัติรายการเป็นไปอย่างเหมาะสม

(2) มีการแบ่งแยกหน้าที่ที่อาจเอื้อให้เกิดการกระทำที่ทุจริตออกจากกัน

(3) มีการกำหนดขั้นตอน และวิธีการทำธุรกรรมกับผู้ถือหุ้นรายใหญ่ กรรมการ ผู้บริหาร
    หรือผู้ที่เกี่ยวข้องกับบุคคลดังกล่าวอย่างเหมาะสม เพื่อป้องกันการถ่ายเทผลประโยชน์

(4) การกำหนดวิธีการเพื่อให้แน่ใจว่า บริษัทได้ปฏิบัติตามกฎหมายและข้อบังคับที่เกี่ยวข้อง

    1.  บริษัทมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับไว้อย่างชัดเจนและเป็นลายลักษณ์อักษร
        ใช่หรือไม่

 ใช่  ไม่ใช่

คณะกรรมการบริษัทฯ ได้มีการกำหนดขอบเขตอำนาจหน้าที่และวงเงินอำนาจอนุมัติ
ให้คณะกรรมการบริหาร ประธานคณะกรรมการบริหาร และกรรมการผู้จัดการ
โดยกรรมการผู้จัดการได้กำหนดขอบเขต อำนาจหน้าที่และ
วงเงินอำนาจอนุมัติให้กับผู้บริหารแต่ละระดับชั้นอย่างชัดเจน

2.  บริษัทมีการแบ่งแยกหน้าที่ความรับผิดชอบในงาน 3 ด้านต่อไปนี้ ออกจากกันโดยเด็ดขาด
    เพื่อเป็นการตรวจสอบซึ่งกันและกัน ใช่หรือไม่ (1) หน้าที่อนุมัติ (2)
    หน้าที่บันทึกรายการบัญชีและข้อมูลสารสนเทศ และ (3) หน้าที่ในการดูแลจัดเก็บทรัพย์สิน

 ใช่  ไม่ใช่

บริษัทได้มีการจัดองค์กรที่มีการแบ่งแยกหน้าที่อย่างชัดเจนเพื่อให้เกิดระบบควบคุมภายในที่สมบูรณ์
สามารถสอบ ทานธุรกรรมระหว่างกันได้

3.  ในกรณีที่บริษัทมีการทำธุรกรรมกับผู้ถือหุ้นรายใหญ่ กรรมการ ผู้บริหาร
    หรือผู้ที่เกี่ยวข้องกับบุคคลดังกล่าว
    บริษัทมีมาตรการที่รัดกุมเพื่อติดตามให้การทำธุรกรรมนั้นต้องผ่านขั้นตอนการอนุมัติที่กำหนด
    ใช่หรือไม่

 ใช่  ไม่ใช่  ไม่มีกรณีดังกล่าว

บริษัทปฏิบัติตามประกาศและระเบียบข้อบังคับของตลาดหลักทรัพย์แห่งประเทศไทยในเรื่องดังกล่าว

4.  ในกรณีที่มีการทำธุรกรรมตาม 3.3
    การพิจารณาอนุมัติธุรกรรมนั้นได้กระทำโดยผู้ที่ไม่มีส่วนได้เสียในธุรกรรมนั้นเท่านั้น ใช่หรือไม่

 ใช่  ไม่ใช่  ไม่มีกรณีดังกล่าว

บริษัทฯปฏิบัติตามประกาศและระเบียบข้อบังคับของตลาดหลักทรัพย์แห่งประเทศไทยในเรื่องดังกล่าว

5.  ในกรณีที่มีการทำธุรกรรมตาม 3.3 การพิจารณาอนุมัติธุรกรรมนั้น
    ได้คำนึงถึงประโยชน์สูงสุดของบริษัทเป็นสำคัญ
    และพิจารณาโดยถือเสมือนเป็นรายการที่กระทำกับบุคคลภายนอก (on arms’ length
    basis) ใช่หรือไม่

 ใช่  ไม่ใช่  ไม่มีกรณีดังกล่าว

6.  ในกรณีที่ได้มีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันบริษัทในระยะยาวไปแล้ว
    (เช่น การทำสัญญาซื้อขายสินค้า การให้กู้ยืม การค้ำประกัน)
    ได้มีการติดตามให้ปฏิบัติตามเงื่อนไขที่ตกลงกันไว้ตลอดระยะเวลาที่มีผลผูกพันบริษัทหรือไม่
    (เช่น ติดตามการชำระคืนหนี้ตามกำหนด การทบทวนความเหมาะสมของสัญญา เป็นต้น)

 ใช่  ไม่ใช่  ไม่มีกรณีดังกล่าว

7.  กรณีที่บริษัทมีมาตรการเกี่ยวกับการทำธุรกรรมตาม 3.3
    มาตรการดังกล่าวครอบคลุมไปถึงกรณีที่ผู้ที่เกี่ยวข้องดังกล่าวนำโอกาสหรือประโยชน์ของบริษัทไปใช้เพื่อประโยชน์ส่วนตัวด้วย
    ใช่หรือไม่

 ใช่  ไม่ใช่  ไม่มีกรณีดังกล่าว

8.  ในกรณีที่บริษัทมีเงินลงทุนในบริษัทย่อยหรือบริษัทร่วม
    บริษัทมีการติดตามดูแลการดำเนินงานของบริษัทย่อยหรือบริษัทร่วมอย่างสม่ำเสมอ
    รวมทั้งมีการกำหนดทิศทางให้บุคคลที่บริษัทแต่งตั้งให้เป็นกรรมการหรือผู้บริหารในบริษัทดังกล่าวถือปฏิบัติ
    ใช่หรือไม่

 ใช่  ไม่ใช่  ไม่มีกรณีดังกล่าว

บริษัท จัสมิน เทเลคอม ซิสเต็มส์ จำกัด (มหาชน) เข้าเป็นผู้ถือหุ้นใหญ่ในบริษัท สยามเทลเทค
คอมพิวเตอร์ จำกัด โดยผ่านกรรมการ 4 ท่านเป็นตัวแทนของบริษัท
เพื่อกำกับดูแลการปฏิบัติงานในบริษัทย่อย

9.  บริษัทมีมาตรการที่จะติดตามให้การดำเนินงานของบริษัทเป็นไปตามกฎหมายที่เกี่ยวข้อง หรือไม่
    ทั้งนี้ เพื่อลดความเสี่ยงในการประกอบธุรกิจและรักษาชื่อเสียงของบริษัท

 มี  ไม่มี

10. ในกรณีที่บริษัทเคยมีการกระทำที่ฝ่าฝืนกฎหมาย
    บริษัทมีมาตรการแก้ไขและป้องกันมิให้เกิดการกระทำในลักษณะนั้นอีก หรือไม่

 มี  ไม่มี  ไม่มีกรณีดังกล่าว

บริษัทไม่เคยกระทำการที่ฝ่าฝืนกฎหมาย

ส่วนที่ 4 ระบบสารสนเทศและการสื่อสารข้อมูล (Information and Communication
Measure)

หลักการประการหนึ่งของการปฏิบัติหน้าที่ด้วยความระมัดระวังไม่ว่าจะเป็นสำหรับกรรมการผู้บริหาร
ผู้ถือหุ้น หรือผู้ที่เกี่ยวข้อง ก็คือ การตัดสินใจบนพื้นฐานที่มีข้อมูลที่มีคุณภาพและเพียงพอต่อการตัดสินใจ
ไม่ว่าจะเป็นข้อมูลทางการเงินหรือข้อมูลอื่น ดังนั้น
การสื่อสารข้อมูลดังกล่าวไปยังผู้ที่เกี่ยวข้องจึงเป็นสิ่งจำเป็นอย่างยิ่งและเป็นสิ่งที่จะช่วยให้เกิดความมีประสิทธิผลของระบบการควบคุมภายใน
ข้อมูลที่มีคุณภาพควรมีคุณสมบัติดังนี้

(1) มีเนื้อหาที่จำเป็นเพียงพอต่อการตัดสินใจ

(2) มีความถูกต้องสมบูรณ์

(3) มีความเป็นปัจจุบัน

(4) มีรูปแบบที่เข้าใจง่าย

(5) มีการจัดเก็บที่ดี

    1.  ในการเสนอเรื่องให้คณะกรรมการพิจารณา บริษัทได้จัดให้มีข้อมูลที่สำคัญต่าง ๆ
        อย่างเพียงพอเพื่อให้คณะกรรมการใช้ประกอบการตัดสินใจ ใช่หรือไม่ (ข้อมูลที่สำคัญต่าง
        ๆ ได้แก่ รายละเอียดของเรื่องที่เสนอให้พิจารณา เหตุผล ผลกระทบต่อบริษัท
        ทางเลือกต่าง ๆ เป็นต้น)

 ใช่  ไม่ใช่

2.  กรรมการบริษัทได้รับหนังสือนัดประชุมหรือเอกสารประกอบการประชุมที่ระบุข้อมูลที่จำเป็นและเพียงพอต่อการพิจารณาก่อนการประชุม
    อย่างน้อยภายในระยะเวลาขั้นต่ำตามที่กฎหมายกำหนด ใช่หรือไม่

 ใช่ ได้รับก่อนวันประชุมโดยเฉลี่ย 7 วัน  ไม่ใช่

3.  รายงานการประชุมกรรมการ
    มีรายละเอียดตามควรที่ทำให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการได้หรือไม่
    เช่น ได้มีการบันทึกข้อซักถามของกรรมการ
    ความเห็นหรือข้อสังเกตของกรรมการในเรื่องที่พิจารณา
    ความเห็นของกรรมการรายที่ไม่เห็นด้วยกับเรื่องที่เสนอพร้อมเหตุผล เป็นต้น

 ใช่  ไม่ใช่

4.  บริษัทจัดเก็บเอกสารประกอบการบันทึกบัญชีและบัญชีต่าง ๆ
    ไว้ครบถ้วนเป็นหมวดหมู่และไม่เคยได้รับแจ้งจากผู้สอบบัญชีว่ามีข้อบกพร่องในเรื่องนี้
    หรือเคยได้รับแจ้งแต่ได้แก้ไขข้อบกพร่องนั้นอย่างครบถ้วนแล้ว ใช่หรือไม่

 ใช่  ไม่ใช่

5.  คณะกรรมการได้พิจารณาแล้วใช่หรือไม่ว่า
    ฝ่ายบริหารได้ใช้นโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัท
    โดยไม่เลือกใช้นโยบายบัญชีที่ทำให้บริษัทแสดงผลประกอบการที่คลาดเคลื่อนจากความเป็นจริง

 ใช่  ไม่ใช่

บริษัทฯได้รับการตรวจสอบบัญชีจากสำนักงานบัญชีเอินส์ทแอนด์ยัง มาโดยตลอด
ซึ่งตลอดระยะเวลาที่ผ่านมา ผู้สอบบัญชีแสดงความเห็นอย่างชัดเจน โดยไม่มีนัยสำคัญ

ส่วนที่ 5 ระบบการติดตาม (Monitoring)

การที่บริษัทจะดำเนินงานได้อย่างมีประสิทธิภาพและประสิทธิผล
บริษัทควรต้องติดตามอย่างสม่ำเสมอว่า มีการปฏิบัติตามเป้าหมายที่วางไว้
ระบบการควบคุมภายในยังดำเนินอยู่อย่างต่อเนื่อง
และมีการปรับปรุงแก้ไขให้สอดคล้องกับสถานการณ์ที่เปลี่ยนแปลงไป รวมทั้งข้อบกพร่องต่างๆ
ได้รับการแก้ไขอย่างทันท่วงที

1.  กรณีที่บริษัทมีการกำหนดเป้าหมายการดำเนินธุรกิจ
    คณะกรรมการได้เปรียบเทียบผลการดำเนินงานของฝ่ายบริหารว่าเป็นไปตามเป้าหมายการดำเนินธุรกิจที่กำหนดไว้
    ใช่หรือไม่

 ใช่  ไม่ใช่  ไม่มีกรณีดังกล่าว

โดยการเปรียบเทียบผลการดำเนินงานประจำปี กับแผนงบประมาณที่วางไว้
ถ้าแตกต่างจากงบประมาณที่วางไว้ อย่างมีนัยสำคัญ
จะต้องแจ้งต่อคณะกรรมการถึงเหตุผลอย่างละเอียด

2.  กรณีที่ผลการดำเนินงานที่เกิดขึ้นมีความแตกต่างจากเป้าหมายที่กำหนดไว้
    บริษัทได้ดำเนินการแก้ไขภายในระยะเวลาที่เหมาะสม ใช่หรือไม่

 ใช่  ไม่ใช่  ไม่มีกรณีดังกล่าว

ภายใต้การกำกับดูแลของคณะกรรมการบริษัทฯ

3.  บริษัทจัดให้มี การตรวจสอบการปฏิบัติตามระบบการควบคุมภายในที่วางไว้อย่างสม่ำเสมอ
    ใช่หรือไม่

 ใช่  ไม่ใช่

บริษัทฯจัดให้มีการตรวจสอบอย่างสม่ำเสมอ เพื่อให้ครอบคลุมทุกระบบในองค์กร
โดยผ่านการกำกับดูแลของ คณะกรรมการตรวจสอบ

4.  กรณีที่บริษัทมีการตรวจสอบภายใน
    บริษัทได้กำหนดให้การรายงานผลการตรวจสอบต้องรายงานตรงต่อคณะกรรมการหรือคณะกรรมการตรวจสอบ
    เพื่อให้ผู้ตรวจสอบภายในสามารถปฏิบัติงานได้อย่างอิสระและเสนอรายงานผลการตรวจสอบได้อย่างตรงไปตรงมา
    ใช่หรือไม่

 ใช่  ไม่ใช่  ไม่มีกรณีดังกล่าว

  การตรวจสอบภายในได้ดำเนินการโดย สำนักตรวจสอบภายใน ของ บริษัท จัสมิน เทเลคอม
  ซิสเต็มส์ จำกัด (มหาชน) โดยรายงานตรงต่อคณะกรรมการตรวจสอบ

5.  เมื่อมีการตรวจพบข้อบกพร่องที่เป็นสาระสำคัญ
    ได้มีการรายงานต่อคณะกรรมการบริษัท/คณะกรรมการตรวจสอบ
    เพื่อพิจารณาสั่งการแก้ไขภายในระยะเวลาอันควร ใช่หรือไม่

 ใช่  ไม่ใช่  ไม่มีกรณีดังกล่าว

จากผลการตรวจสอบภายในที่ผ่านมา ไม่พบข้อบกพร่องที่เป็นสาระสำคัญ

6.  บริษัทต้องรายงานความคืบหน้าในการปรับปรุงข้อบกพร่องต่อคณะกรรมการบริษัท/คณะกรรมการตรวจสอบ
    ใช่หรือไม่

 ใช่  ไม่ใช่

7.  บริษัทมีนโยบายให้ฝ่ายบริหารต้องรายงานต่อคณะกรรมการบริษัทโดยพลัน
    ในกรณีที่เกิดเหตุการณ์ทุจริต หรือสงสัยว่ามีเหตุการณ์ทุจริต มีการปฏิบัติที่ฝ่าฝืนกฎหมาย
    และมีการกระทำที่ผิดปกติอื่น
    ซึ่งอาจกระทบต่อชื่อเสียงและฐานะการเงินของบริษัทอย่างมีนัยสำคัญ หรือไม่

 มี  ไม่มี  ไม่มีกรณีดังกล่าว

บริษัทฯมีนโยบายดังที่กล่าวข้างต้น แต่จนถึงปัจจุบันยังไม่มีกรณีดังกล่าว